Regen in'n Kopp – Regen im Kopp
Dat is dat eerste Billerbook vun den Hamborger Ledermaker Ove Thomsen, he kümmt ut Niebüll in Noordfreesland – eenmal as hoochdüütsche Book – un denn in twee Spraken. Passen deit dat Book för lütte Lüüd af 5 Johr.
Ameisenboor Gunnelt weet nich wieder, he hett eenfach toveel to doon! He is Huusmeister in'n Regenwald, un dat maakt em egentlich ok Spaaß. He is geern för anner Deerten dor, wenn de em bruken doot.
Man jüst hett he an nix mehr Freud. Dat föhlt sik so an, as harr he Regen in'n Kopp. Guschi, dat Gördeldeeert, seggt to em: Kaam mal en beten daal, gah mal spazeren. Gunnelt geiht hen na Dokter Willi. De hett en goden Tipp för em: Paus maken!
De plattdüütsche Översetten hett Peter Nissen maakt.
Ove Thomsen, Melf Petersen: Regen in'n Kopp/ Regen im Kopf
Hamburg: Jumbo 2023. 40 S. 16 Euro
ISBN: 978-3-8337-4615-4
Hörbuch-Download: ISBN: 978-3-8337-4647-5